Title: Pripomienky
Author: MF_SR
Last saved by: .

MINISTERSTVO FINANCIÍ
SLOVENSKEJ REPUBLIKY
          Sekcia kontrolná

V Y H O D N O T E N I E   P R I P O M I E N O K
z medzirezortného konania k návrhu legislatívneho zámeru zákona o finančnej kontrole vo verejnej správe

Pripomienky | Vyhodnotenie pripomienok

Ministerstvo obrany SR

1.	Podotýkam, že vydaním zákona budú samostatne pre kontrolu v SR platiť už tri všeobecne záväzné normy. Z uvedeného dôvodu sa domnievam, že všeobecné zásady všetkých je potrebné zladiť.  Predpokladám, že tvorca návrhu legislatívneho zámeru pod pojmom verejná správa, použitého i v názve zákona uvažoval ako o vyššej kategórii, zahrňujúcej i štátnu správu.

2.	Zásadnú pozornosť pri tvorbe zákona je potrebné venovať vymedzeniu postavenia kontrolných orgánov na druhom a treťom stupni kontrolného systému tak, aby skutočne došlo k oddeleniu funkcie riadenia a kontroly na zabezpečenie čo najväčšej nezávislosti.

3.	Do podmienok a postupov pri vykonávaní kontroly odporúčam zapracovať i kontrolu ex-ante, ako novozavádzanú metódu.

4.	Do opatrení nadväzujúcich na výsledky finančnej kontroly odporúčam dopracovať ohlasovaciu povinnosť kontrolných orgánov voči orgánom činným v trestnom konaní.

Ministerstvo kultúry SR

1.	Odporúčame zvážiť znenie textu v bode D – prvá odrážka. Navrhujeme utvoriť nezávislý kontrolný mechanizmus štandardne uplatňovaný vo vyspelých európskych krajinách (napr. národný účtovný dozor) tak, aby sa oddelilo metodické riadenie a koordinácia finančnej kontroly v celej verejnej správe od kontrolnej funkcie.

2.	Nestotožňujeme sa so znením predposledného odseku na str. 7. Odporúčame znenie upraviť tak, aby bola v zákone ustanovená povinnosť pre kontrolované subjekty odstrániť kontrolou zistené nedostatky v lehotách dohodnutých s kontrolným orgánom. Opatrenia, by mali byť prijímané len na odstránenie príčin zistených nedostatkov.

1.	Pripomienka má konštatačný charakter.

2.	Pripomienka sa vťahuje k procesu tvorby zákona, kde bude akceptovaná.

3.	Pripomienka je akceptovaná.

4.	Pripomienka je akceptovaná.

1.	Pripomienka nie je akceptovaná. Má odporúčajúci charakter. Legislatívny zámer sleduje čo najväčšie priblíženie úpravy finančnej kontroly európskej legislatíve.

2.	Pripomienka nie je akceptovaná. Lehoty na odstránenie nedostatkov musí určiť kontrolný orgán, pričom sa nevylučuje, že tieto lehoty budú určené po dohode s kontrolovaným subjektom. Opatrenia musia byť zamerané aj na nápravu dôsledkov, nielen príčin zistených nedostatkov.

Národná banka Slovenska

1.	Odporúčame, aby ste o výsledku vykonanej kontroly vypracovali protokol, prípadne čiastkový protokol, ak je to potrebné, namiesto Vami uvádzanej správy a čiastočnej správy.

1.	Pripomienka nie je akceptovaná. Navrhovaná forma „správa“ vychádza z legislatívy Európskej únie.

Úrad vlády SR
sekcia Inštitút pre aproximáciu práva

1.	Neuplatňujú pripomienky.

sekcia kontroly

- všeobecne

1.	Predložený návrh Legislatívneho zámeru má názov: Zákon o finančnej kontrole vo verejnej správe. Správny názov má znieť: Zákon o finančnej kontrole, čomu zodpovedá aj úloha v bode B. 10 uznesenia vlády SR č. 852/2000.

2.	Oblasť „finančnej kontroly“ tak ako je uvedená v predmetnom návrhu v súčasnom právnom poriadku SR, ale aj vzhľadom k prebiehajúcej novele zákona o rozpočtových pravidlách a zákona o správach finančnej kontroly je jasne vyriešená i zo zreteľom na predvstupové nástroje Európskeho spoločenstva (bol jeden z rozhodujúcich dôvodov spracovania uvádzaných nových noviel). Preto štruktúra predloženého návrhu Legislatívneho zámeru nezakladá potrebu ďalšieho nového zákona.

3.	Predmetný návrh legislatívneho zámeru nespĺňa všetky náležitosti a je spracovaný v rozpore s Legislatívnymi pravidlami vlády SR, a to s Čl. 8, ods. 3, ods. 4 a následne so Smernicami na prípravu a predkladanie materiálov na rokovanie vlády SR, Čl. 6 – Náležitosti vlastného návrhu. Predmetný návrh neposkytuje presnú a komplexnú informáciu o danej problematike. Neobsahuje vyčerpávajúcu analýzu súčasného stavu problematiky pozitívnych stránok a tendencií i nedostatkov a ich základných príčin, jasné a reálne riešenie ďalších cieľov a úloh.

Materiál ako celok nezodpovedá obsahovo zámeru, tak aby systémovo riešil úlohu a postavenie finančnej kontroly vo verejnej správe tak, ako to vyžadujú podmienky pre spracovanie návrhu legislatívneho materiálu, ktorý má charakter zámeru zákona.

Cieľ novej právnej úpravy nie je jednoznačný, či sa systém finančnej kontroly a nadväzný zákon bude vzťahovať na kontrolu vo verejnej správe, teda všetkých finančných prostriedkov ŠR SR v nej alokovaných, vrátane kontroly hospodárenia s prostriedkami poskytovanými v rámci zahraničnej pomoci alebo iba na kontrolu finančných  prostriedkov zo ŠR SR.

Obsah navrhovanej právnej úpravy nemôže byť záväzným podkladom na vypracovanie zákona, pretože vecne v ňom nie sú konkrétne a jednoznačne formulované myšlienky a legislatívne zámery, ktoré majú byť východiskom.
Na základe uvedených skutočností nesúhlasíme s takto spracovaným predmetným návrhom Legislatívneho zámeru zákona o finančnej kontrole vo verejnej správe.

Dovoľujeme si pripomenúť i ten fakt, že schválená „Koncepcia vnútornej finančnej kontroly vo verejnej správe“ neobsahuje problematiku riešenia koncepčných návrhov pre celú verejnú správu., ale je predovšetkým orientovaná len na ochranu finančných záujmov Európskych spoločenstiev.

Sme toho názoru, že návrh Legislatívneho zámeru zákona o finančnej kontrole by mal  predovšetkým obsahovať všetky náležitosti podľa cit. Smerníc, ale aj nové postupy a prvky finančnej kontroly, ktoré by spĺňali aproximačné kritériá EÚ v oblasti finančnej kontroly, a to pre jednotlivé typy finančných kontrol (rozpočet, cenová, colná, daňová, finančná kontrola, ktorú vykonávajú dozory, inšpekcie a podobne), čo by zodpovedalo aj názvu podľa cit. uznesenia vlády SR.

- k jednotlivým častiam návrhu

1.	K časti A.1. súčasný právny stav – považujeme za prvoradé vymedziť „finančnú kontrolu“. Nie je vhodné bez akéhokoľvek úvodu konštatovať, ktoré právne predpisy upravujú kontrolu hospodárenia s prostriedkami štátneho rozpočtu. Ďalej nie je zrejmé, prečo ako nasledujúca je informácia, že oblasť finančnej kontroly úzko súvisí s ochranou proti podvodom a inému protiprávnemu konaniu.

2.	Nemožno súhlasiť s právnym názorom, vysloveným na strane 2 v treťom odseku, že „podľa zákona č. 303/1995 Z.z. o rozpočtových pravidlách v znení neskorších predpisov MF SR má v oblasti finančnej kontroly osobitné postavenie, ktoré je v súlade s jeho kompetenciami ako ústredného orgánu štátnej správy pre finančnú kontrolu podľa zákona SNR č. 347/1990 Zb. ...“.

Správne je postavenie MF SR v prvom rade odvíjať od vymedzenia jeho kompetencií v zákone č.347/1990 Zb. o organizácii ministerstiev a ostatných ústredných orgánov štátnej správy v znení neskorších predpisov. V jeho ust. § 4 je vymedzené postavenie ministerstva a úlohy štátnej správy, ktorých plnenie je mu zverené. Podľa prvého odseku tohto ustanovenia je Ministerstvo financií SR ústredným orgánom štátnej správy SR pre oblasť financií, colníctva a cien.

Podľa jeho druhého odseku ministerstvo v rámci ods. 1 vymedzených oblastí vykonáva zverené úlohy. Podľa písmena a/ ministerstvo vykonáva finančnú kontrolu v súvislosti, resp. v dôsledku ďalších zverených úloh, nie ako úlohu dominantnú. Tu upravená finančná kontrola je vykonávaná v súvislosti so zabezpečovaním zverených úloh v oblasti finančnej, colnej, cenovej, štátneho rozpočtu, kapitálového trhu, daní a poplatkov, atď. Z uvedeného možno dôvodiť, že kontrolu vykonávanú ministerstvom v uvedených oblastiach možno považovať za finančnú kontrolu.

Podľa citovaného zákona o organizácii ministerstiev a ostatných ústredných orgánov štátnej správy je ústredným orgánom štátnej správy pre kontrolu plnenia úloh štátnej správy a hospodárenia s prostriedkami určenými na plnenie týchto úloh Úrad vlády SR. V zmysle vymedzených kompetencií (§20a ods. 1 cit. zák.) je Úrad vlády SR oprávnený kontrolovať plnenie úloh štátnej správy, ktoré sú pre ústredné orgány štátnej správy vymedzené v príslušných ustanoveniach zákona č. 347/1990 Zb. v znení neskorších predpisov.

Ďalšie úlohy, ktoré Úrad vlády SR plní ako ústredný orgán štátnej správy pre kontrolu plnenia úloh v štátnej správe sú vymedzené v prvej časti zákona č. 10/1996 Z.z. o kontrole v štátnej správe (kontrola vybavovania petícií a sťažností, koordinačná činnosť, metodická pomoc, atď.). Kontrola vykonávaná Úradom vlády SR nie je finančná kontrola; Úrad vlády SR kontroluje hospodárenie s prostriedkami štátneho rozpočtu len v súvislosti s plnením úloh štátnej správy, nekontroluje hospodárenie s týmito prostriedkami bez väzby na úlohy, s ktorými súvisia.

V návrhu legislatívneho zámeru sú citované niektoré právne predpisy. Tento výpočet je nedostatočný. Okrem zákona č. 303/1995 Z.z. o rozpočtových pravidlách v znení neskorších predpisov, ktorý čiastočne obsahuje finančnú kontrolu (v jedenástej časti) a zákona č. 254/1993 Z.z. o územných finančných orgánoch v znení neskorších predpisov, je nevyhnutné uviesť najmä právne predpisy upravujúce oblasť daňovú, cenovú, colnú, atď.

3.	Za nevyhnutné považujeme jednoznačne vymedziť vonkajšiu kontrolu a vnútornú kontrolu. Z tohto hľadiska je nevyhnutné stanoviť, z akej úrovne sa má kontrola na vonkajšiu a vnútornú rozlišovať.

-	Z hľadiska, resp. z úrovne EÚ bude každá kontrola vykonávaná v SR vnútornou kontrolou, vonkajšia bude len kontrola vykonávaná kontrolnými orgánmi EÚ.
-	Z hľadiska právnej úpravy, platnej v SR – zák. č. 10/1996 Z.z. o kontrole v štátnej správe je vonkajšia kontrola vykonávaná v subjektoch, ktoré nie sú v riadiacej, resp. zriaďovateľskej pôsobnosti kontrolného orgánu. Pripomíname, že ide o kontrolu v štátnej správe.
-	Z hľadiska kontroly vo verejnej správe je logické považovať za vonkajšiu kontrolu kontrolu vykonávanú Najvyšším kontrolným úradom SR a vnútorná kontrola bude vykonávaná v rámci štátnej správy a kontrola v rámci samosprávy.

4.	V časti D. – nie je zrejmé, prečo je systém označovaný ako trojstupňový. Takéto vymedzenie nie je vhodné z dôvodu, že medzi tu vymenovanými orgánmi nie je vzťah nadriadenosti a podriadenosti. Jednotlivé časti nemajú logickú väzbu a nevyúsťujú obsahovo a ideovo do konkrétnych záverov (v niektorých častiach napr. označenie správ finančnej kontroly ako súčasť systému) sú uvedené len všeobecne a v ďalších častiach (napr. riešenie problematiky zaujatosti vedúceho kontrolóra, prizvanej osoby a pod.) sú spracované detailne.

1.	Pripomienka nie je akceptovaná. Vysvetlenie je uvedené v texte legislatívneho zámeru.

2.	Pripomienka nie je akceptovaná. Novelizáciou zákona o rozpočtových pravidlách v znení neskorších predpisov boli vytvorené podmienky na kontrolu prostriedkov Európskych spoločenstiev a iných prostriedkov zo zahraničia. Zákon o finančnej kontrole upraví komplexne kontrolu hospodárenia s prostriedkami štátneho rozpočtu ako aj hospodárenia s verejnými prostriedkami a prostriedkami zo zahraničia, vrátane sankcií a opatrení nadväzujúcich na výsledky kontroly.

3.	Pripomienka je akceptovaná.

Pripomienka je akceptovaná.

Pripomienka je akceptovaná.

Pripomienka je akceptovaná

.

Pripomienka má konštatujúci charakter. Na základe „Koncepcie vnútornej finančnej kontroly vo verejnej správe“ vláda SR uložila ministerke financií pripraviť legislatívny zámer zákona o finančnej kontrole a samotný zákon.

Pripomienka nie je akceptovaná. Zákon o finančnej kontrole sa nebude vzťahovať na cenovú, colnú, daňovú kontrolu, ktoré sú upravené osobitnými zákonmi, rovnako ako dozory a inšpekcie, a patria do oblasti výkonu štátnej správy. Zákon o finančnej kontrole bude upravovať proces kontroly hospodárenia s verejnými prostriedkami od schválenia rozpočtu až po jeho konečné použitie.

1.	Pripomienka je akceptovaná.

2.	Pripomienka je čiastočne akceptovaná. Pripomienka k úprave textu bola zapracovaná. Osobitosť postavenia MF SR v oblasti finančnej kontroly nevyplýva len z jeho všeobecných kompetencií uvedených v zákone SNR č. 347/1990Zb. ale najmä zo zákona NR SR č. 303/1995 Z.z., ktorým je MF SR oprávnené v prípade potreby vykonať kontrolu hospodárenia s rozpočtovými prostriedkami aj v rozsahu kontrolnej pôsobnosti správ finančnej kontroly.
 Ďalší text pripomienky má konštatujúci charakter.

Pripomienka nie je akceptovaná. Kontrola daňová, cenová a colná nemá charakter kontroly hospodárenia s rozpočtovými prostriedkami. V uvedených prípadoch ide o kontrolu zdrojov a procesu napĺňania štátneho rozpočtu, teda o výkon štátnej správy.

3.	Pripomienka je akceptovaná.

4.	Pripomienka je akceptovaná.

Ministerstvo dopravy, pôšt
a telekomunikácií SR

A.1. Súčasný stav
1.	V odseku 4 v druhej odrážke je potrebné názov zákona písať takto: „ – zákon Národnej rady Slovenskej republiky č. 249/1994 Z.z. o boji proti legalizácii príjmov z najzávažnejších, najmä organizovaných foriem trestnej činnosti a o zmenách niektorých ďalších zákonov v znení neskorších predpisov,“.

2.	V odseku 5 v poslednom riadku je potrebné v zákone Národnej rady Slovenskej republiky č.10/1996 Z.z. uviesť správny rok.

3.	V odseku 7 v prvom riadku je potrebné v zátvorke za slovom „zákon“ doplniť slová „Slovenskej národnej rady“.

1.	Pripomienka je akceptovateľná, no vzhľadom na vypustenie tejto časti z materiálu je to neaktuálne.

2.	Pripomienka je akceptovaná.

3.	Pripomienka je akceptovaná.

Ministerstvo vnútra SR

1.	V predkladacej správe je potrebné v treťom odseku na začiatku štvrtého riadku slovo „mala“ nahradiť slovom „malý.

2.	V bode A.1., v ktorom sa hodnotí súčasná platná právna úprava v oblasti kontroly hospodárenia štátneho rozpočtu je potrebné uviesť aj zákon č.367/2000 Z.z. o ochrane pred legalizáciou príjmov z trestnej činnosti a o zmene a doplnení niektorých zákonov. Tento zákon, ktorý nadobudne účinnosť 1. januára 2001 zrušuje čl. I zákona NR SR č.249/1994 Z.z. o boji proti legalizácii príjmov z najzávažnejších , najmä organizovaných foriem trestnej činnosti a o zmenách niektorých ďalších zákonov v znení neskorších predpisov, ako aj vyhlášku Ministerstva financií SR č. 181/1997 Z.z. o podozrivých bankových operáciách.

3.	Bod A.3. je potrebné doplniť podľa nášho názoru aj o právne predpisy Európskych spoločenstiev, ktoré upravujú oblasť finančnej kontroly vzhľadom na bod A.1. Ide napríklad o direktívu 91/308/ES o zabránení zneužívania finančného systému krajiny na pranie špinavých peňazí.
Súčasne je potrebné v odseku 3 na strane 5 v druhom riadku za slovo „kontrolu“ vložiť slovo „ustanovuje“ a za číslom „38“ slová „sa ustanovuje“ vypustiť.

4.	V bode D sa uvádza obsah navrhovanej právnej úpravy podľa ktorého má byť finančná kontrola vo verejnej správe organizovaná v trojstupňovom kontrolnom systéme. Územná samospráva je však zastúpená v druhom a treťom stupni. Z tohto dôvodu odporúčame presne uviesť, v ktorom stupni kontrolného systému bude územná samospráva zastúpená
 Súčasne odporúčame taxatívne vymedziť, že z cieľov finančnej               kontroly vyplýva, že táto bude okrem iného zaisťovať pri zistených  nedostatkoch  príčiny a škodlivé následky a zodpovednosť konkrétnej fyzickej osoby kontrolovaného subjektu za zistené nedostatky. Do postupu pri vykonávaní kontroly odporúčame uviesť aj povinnosť pracovníkov kontrolovaného subjektu, z ktorej bude vyplývať okrem iného aj povinnosť oznamovať podozrenie z trestnej činnosti orgánom činných v trestnom konaní.

5.	Návrh predmetného legislatívneho zámeru je potrebné doplniť aj finančné dôsledky navrhovanej právnej úpravy na štátny rozpočet.

1.	Pripomienka je akceptovaná.

2.	Pripomienka je akceptovateľná, no vzhľadom na vypustenie tejto časti z materiálu je to neaktuálne.

3.	S ohľadom na vysvetlenie uvedené k bodu 2 je táto pripomienka neaktuálna.

Táto časť pripomienky bola akceptovaná.

4.	Pripomienka je akceptovaná.

5.	Pripomienka je akceptovaná.

Ministerstvo zdravotníctva SR

1.	V časti A odporúčame doplniť zoznam vymenovaných zákonov o zákon č. 273/1994 Z.z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových a občianskych zdravotných poisťovní v znení neskorších predpisov, najmä s poukázaním na § 29 ods. 3 (návratná finančná pomoc) a §67 zákona cit. zákona.

1.	Pripomienka nie je akceptovaná. Uvedený zákon neupravuje kontrolu hospodárenia s prostriedkami štátneho rozpočtu. Ide tu o kontrolu výkonu štátnej správy pri hospodárení poisťovne a kontrolu pravidiel hospodárenia s osobitným účtom, ktorá sa vykonáva podľa zákona o kontrole v štátnej správe.

Najvyšší súd SR

1.	Nemá pripomienky.

Ministerstvo práce, sociálnych vecí
a rodiny SR

1.	Nemá pripomienky.

Ministerstvo pôdohospodárstva SR

1.	Nemá pripomienky.

Ministerstvo výstavby a regionálneho
rozvoja SR

1.	Nemá pripomienky.

Ministerstvo životného prostredia SR

1.	Nemá pripomienky.

NKÚ SR

1.	Nemá pripomienky.

Ministerstvo zahraničných vecí SR

1.	Nemá pripomienky.

Ministerstvo spravodlivosti SR

1.	Nemá pripomienky.

Ministerstvo školstva SR

1.	Nemá pripomienky.

Generálna prokuratúra SR

1.	Nemá pripomienky.

VYHODNOTENIE 
medzirezortného pripomienkového konania
k návrhu legislatívneho zámeru zákona o finančnej kontrole vo verejnej správe

	Pripomienkové konanie bolo vypísané MF SR, sekciou kontrolnou listom zo dňa 13.11.2000, s termínom doručenia stanoviska do 24.11.2000

REZORT								STANOVISKO

1.	Ministerstvo dopravy, pôšt a telekomunikácii SR		24.11.2000	
2.	Ministerstvo kultúry SR						24.11.2000
3.	Ministerstvo obrany SR						22.11.2000
4.	Ministerstvo pôdohospodárstva SR				22.11.2000
5.	Ministerstvo práce, sociálnych vecí a rodiny SR		21.11.2000
6.   Ministerstvo spravodlivosti SR			  	  	  1.12.2000
7.   Ministerstvo školstva SR						23.11.2000
8.   Ministerstvo vnútra SR						29.11.2000
9.   Ministerstvo výstavby a regionálneho rozvoja SR		24.11.2000		
10. Ministerstvo zahraničných vecí SR				29.11.2000
11. Ministerstvo životného prostredia SR				30.11.2000
12. Úrad vlády SR							24.11.2000
13. Úrad vlády SR – Inštitút pre aproximáciu práva			17.11.2000
14. Najvyšší kontrolný úrad SR					28.11.2000
15. Generálna prokuratúra SR					29.11.2000
16. Najvyšší súd SR							22.11.2000
17. NBS								24.11.2000
18. Ministerstvo zdravotníctva SR					14.12.2000

Nepredložili svoje stanovisko:
1.   Ministerstvo hospodárstva SR
1.	Ministerstvo pre správu a privatizáciu národného majetku SR